

**ЧӐВАШ РЕСПУБЛИКИН**

**САККУНӖ**

### ЧӐВАШ РЕСПУБЛИКИН

### "ЧӐВАШ РЕСПУБЛИКИН ПАТШАЛӐХ НАГРАДИСЕМ ҪИНЧЕН" САККУННЕ УЛШӐНУСЕМ

### КӖРТЕССИ ҪИНЧЕН

*Чӑваш Республикин Патшалӑх Канашӗ*

*2019 ҫулхи раштав уйӑхӗн 20-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин патшалӑх наградисем ҫин­чен" 2005 ҫулхи ака уйӑхӗн 12-мӗшӗнчи 15 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 62 №; 2010, 85 №; 2012,
94 №; Чӑваш Республикин Саккунӗсен пуххи, 2013, 6 №; 2014, 3, 9 №-сем; 2015, 12 №; 2016, 10 №; "Республика" хаҫат, 2018, раштав уйӑхӗн 26-мӗшӗ; 2019, утӑ уйӑхӗн 17-мӗшӗ) ҫакӑн пек улшӑнусем кӗртес:

1) 15 статьян виҫҫӗмӗш абзацӗ хӑйӗн вӑйне ҫухатнӑ тесе йышӑнас;

2) ҫакӑн пек ҫырса 151 статья хушса хурас:

"151 статья. **Чӑваш Республикин патшалӑх наградисене илнӗ ҫынсен Чӑваш Республикин патшалӑх наградисене ҫухатнӑ чухне пулакан прависем**

Чӑваш Республикин патшалӑх наградисене илнӗ ҫынсем Чӑваш Республикин патшалӑх наградисене ҫухатнӑ чухне вӗсен тӗлӗшпе хӑйсен прависене сыхласа хӑвараҫҫӗ.

Чӑваш Республикин патшалӑх наградисен дубликачӗсене е тата вӗсен муляжӗсене, Чӑваш Республикин патшалӑх наградисемпе пӗрле паракан документсен дубликачӗсене Чӑваш Республикин патшалӑх наградисене
тата (е) вӗсемпе пӗрле паракан документсене ҫут ҫанталӑк инкекне е ытти лару-тӑрӑва пула ҫухатнӑ, награда илнӗ ҫын ҫав ҫухатӑва сирме пултарайман чухне параҫҫӗ.

Чӑваш Республикин патшалӑх наградисен дубликачӗсене е тата вӗсен муляжӗсене, Чӑваш Республикин патшалӑх наградисемпе пӗрле паракан документсен дубликачӗсене памалли йӗркене Чӑваш Республикин Пуҫлӑ­хӗн указӗпе ҫирӗплетеҫҫӗ.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули